CELEX: 62021CN0612
Language: et
Date: 2021-09-30 00:00:00
Title: Kohtuasi C-612/21: Eelotsusetaotlus, mille on esitanud Naczelny Sąd Administracyjny (Poola) 30. septembril 2021 – Gmina O. versus Dyrektor Krajowej Informacji Skarbowej

28.2.2022   
            
            
               ET
            
            
               Euroopa Liidu Teataja
            
            
               C 95/6
            
         
      Eelotsusetaotlus, mille on esitanud Naczelny Sąd Administracyjny (Poola) 30. septembril 2021 – Gmina O. versus Dyrektor Krajowej Informacji Skarbowej
      (Kohtuasi C-612/21)
      (2022/C 95/10)
      Kohtumenetluse keel: poola
      
         Eelotsusetaotluse esitanud kohus
      
      Naczelny Sąd Administracyjny
      
         Põhikohtuasja pooled
      
      
         Kassaator: Gmina O.
      
         Vastustaja kassatsioonimenetluses: Dyrektor Krajowej Informacji Skarbowej
      
         Eelotsuse küsimused
      
      
                  1.
               
               
                  Kas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), eelkõige selle direktiivi artikli 2 lõiget 1, artikli 9 lõiget 1 ja artikli 13 lõiget 1 tuleb tõlgendada nii, et vald (haldusasutus) tegutseb käibemaksukohustuslasena, kui realiseerib projekti, mille eesmärk on suurendada taastuvate energiaallikate osakaalu, ja võtab seoses sellega endale kinnisvaraomanikega sõlmitud tsiviilõiguslike lepingute alusel kohustuse valmistada taastuvate energiaallikate süsteemid, paigaldada need kinnisvaraomanike kinnisvarale ja määratletud aja möödudes anda need süsteemid kinnisvaraomanike omandisse?
               
            
                  2.
               
               
                  Kui vastus esimesele küsimusele on jaatav, siis kas maksustatava väärtuse hulka selle direktiivi artikli 73 tähenduses tuleks arvata ka valla (haldusasutuse) saadud toetus Euroopa Liidu vahenditest, mis oli mõeldud taastuvate energiaallikatega seotud projektide rahastamiseks?
               
            
         (1)  ELT 2006, L 347, lk 1.